Hermannus Dietrich

Hermannus (Hermann) Dietrich, natus 14 Decembris 1879 in vico Oberprechtal apud Friburgum Brisgoviae, mortuus 6 Martii 1954 Stuttgardiae) vir publicus Germaniae et sodalis DDP fuit.

 Iuventus et munus 
Hermanni pater pastor protestanticus fuit. Anno 1897 maturitatem adeptus est et deinde ad annum 1901 Argentorati, Basiliae, Goettingae atque Heidelbergae iurisprudentiae studebat. Ad annum 1905 referendarius fuit et deinde consiliarius iuris urbis Carolsruhae erat. 

 Cursus honorum 
Ab anno 1908 Dietrich magister civium oppidi Kehl (apud Argentoratum) fuit. Ab anno 1911 ad 1921 Dietrich legatus Senatus Terrae Badeniae, anno 1919 legatus Consilium Formae Civitatis Constituendae Germnaie et ab anno 1920 ad 1933 etiam legatus Diaetae Imperii Germanici fuit. Ante primum bellum mundanum sodalis Factionis Liberae Mentis (Theod. Freisinnige Partei) erat, post bellum cum aliis Factionem Theodiscam Democraticam (DDP) condidit. Anno 1914 magister civium superior Constantiae electus est et ad annum 1919 mansit. Anno 1918 Administer Badeniae Exterarum Rerum fuit. A die 28 Iunii 1928 Dietrich in consilio ministrorum Hermanni Müller Administer Imperii Victus et Agriculturae erat. 31 Martii 1930 Henricus Brüning cancellarius eum Administrum Imperii Oeconomiae et vicarium cancellarium nominavit. 28 Iunii 1930 in Administerium Aerarii Publici mutavit. 30 Maii 1932 cum ceteris administris consilii minsitrorum Brüning officium reliquit. 23 Martii 1933 legatus Dietae Imperii pro lege extraordinaria Adolphi Hitler suffragium tulit. Mense Maio 1933 Dietam Imperii relinquere coactus est.

 Post Cursum honorum 
Deinde Berolini causidicus laboravit. Post secundum bellum mundanum cum aliis factionem FDP condidit et 1947 praeses administrationis oeconomiae Zonarum Germaniae Consociatarum Britannici et CFA fuit. 

Categoria:Nati 1879
Categoria:Alumni Universitatis Argentoratensis
Categoria:Alumni Universitatis Basiliensis
Categoria:Alumni Universitatis Goettingensis
Categoria:Alumni Universitatis Heidelbergensis
Categoria:Cancellarii Vicarii Germaniae
Categoria:Administri Imperii Oeconomiae (Germania)
Categoria:Administri Imperii Victus et Agriculturae (Germania)
Categoria:Administri Imperii Aerarii Publici (Germania)
Categoria:Legati Consilii Formae Civitatis Constituendae (Germania 1919)
Categoria:Legati Dietae Imperii Germaniae (Res publica Vimariana)
Categoria:Mortui 1954